AaB's Dickson Nwakaeme er havnet på den knap så flatterende liste over fodboldklubbers dårligste indkøb i efterårssæsonen.

Ekstra Bladet giver ikke ret meget for AaB's nigerianer Dickson Nwakaeme. Han er havnet som nummer tre på Ekstra Bladets såkaldte "flopliste" over de ringeste indkøb i efteråret. Dickson blev kåret til den bedste spiller i den finske Veikkausliiga sidste sæson, men i Danmark har det ifølge Ekstra Bladet slet ikke svinget for den 24-årige nigerianer. Han har været uheldig med skader, men har ifølge avisen heller ikke grebet chancen, når han har været klar. Ifølge Ekstra Bladet har kun Randers' Jonas Kamper og Brøndbys Bruno været ringere indkøb end Dickson Nwakaeme.